Príloha 
Program podpory zdravia znevýhodnených komunít na Slovensku na roky 2007 – 2015
	Program podpory zdravia znevýhodnených komunít na Slovensku (ďalej len „program“) sa realizuje od marca 2007, v súlade s Uznesením vlády SR č. 680/2007. Koordinátorom programu je ÚVZ SR. Program je zameraný na obyvateľov segregovaných a separovaných rómskych osídlení  a lokalít košického, prešovského, a banskobystrického kraja, v ktorých je zdravotno-hygienická situácia najkritickejšia. 
	Program sa realizuje sa prostredníctvom terénnej práce KPZ, ktorí pôsobia ako mediátori - zabezpečujú komunikáciu medzi cieľovou skupinou a lekármi, sestrami prípadne pôrodnými asistentkami, verejnými zdravotníkmi, a šíria elementárnu zdravotnú osvetu v komunite. Aktuálne sa program realizuje v 12-tich RÚVZ v SR so sídlom v Banskej Bystrici, Bardejove,  Humennom, Košiciach, Michalovciach, Poprade,  Prešove, Rimavskej Sobote, Rožňave, Spišskej Novej Vsi, Starej Ľubovni a vo Vranove nad Topľou. V teréne pracuje 30 KPZV – 10 koordinátorov a 20 asistentov koordinátora. 
KPZV sú prijímaní na pozíciu koordinátora alebo asistenta na základe výberového konania, po ktorom nasleduje 3-5 dňový adaptačný program v príslušnom RÚVZ v SR. Ide o adaptáciu na podmienky činnosti RÚVZ v SR a výkonu práce. Vzťah medzi RÚVZ v SR a KPZV je zmluvne zabezpečený formou Príkaznej zmluvy uzatvorenej v zmysle Občianskeho zákonníka.  
	KPZV pôsobia pod odborným a metodickým vedením zamestnancov  regionálnych úradov verejného zdravotníctva. Štyri dni v týždni pracujú priamo v  komunitách, piaty deň sú v úrade, kde hodnotia realizované aktivity, pripravujú plán práce na nasledujúci týždeň, pričom vychádzajú zo zistenia aktuálnych potrieb u príslušného lekára. 
	Samotná činnosť KPZV je veľmi široká, zameraná predovšetkým na prácu s rodinami priamo v osadách, ale aj na špecifické aktivity s určitými cieľovými skupinami, predovšetkým deťmi a mládežou, mladými dospelými ženami, ktorá sa realizuje v školách alebo komunitných centrách. Zdravotná výchova je zameraná na viaceré problémové oblasti: 
-	starostlivosť o vlastné zdravie, 
-	prevenciu infekčných ochorení, 
-	zodpovedné manželstvo a rodičovstvo, 
-	manipuláciu s potravinami, 
-	ochranu životného prostredia,
-	prevenciu úrazov a nehôd, 
-	zdravotnú starostlivosť (informovanosť o právach a povinnostiach pacienta, o zdravotnom poistení, o preventívnych prehliadkach a pod.), 
-	starostlivosť o dieťa. 
Zdravotná výchova sa realizuje: 
1. formou poradenstva zameraného na riešenie aktuálnych problémov v osadách prípadne u individuálnych klientov: 
-	napr. poradenstvo v oblasti základných hygienických návykov, 
-	poradenstvo pri bežných ochoreniach a pri ošetrovaní drobných poranení, 
-	poradenstvo zamerané na zlepšovanie životného prostredia osád (odstraňovanie divokých skládok, úprava okolia vodných zdrojov a pod.), 
-	poradenstvo zamerané na správnu starostlivosť o dieťa,
-	poradenstvo v oblasti zvyšovania informovanosti o zdravotnej starostlivosti, právach a povinnostiach pacienta.
2. a formou neformálnych diskusných stretnutí v Komunitných centrách, školách, osadách a pod.
 V rámci oblasti asistencie príslušným lekárom zabezpečujú:
-	podnecovanie rómskej komunity k preventívnym prehliadkam u všeobecného lekára, stomatológa, gynekológa, pediatra, 
-	podnecujú k očkovaniu na základe aktualizovaných zoznamov nezaočkovaných detí a dospelých poskytnutých príslušným lekárom, 
-	poskytujú pomoc pri vybavovaní zdravotných preukazov,
-	v rámci návštev jednotlivých rodín v osadách sledujú dodržiavanie režimu chorých – kontrolujú užívanie ordinovanej liečby,
-	priebežne realizujú monitoring krvného tlaku priamo v komunite, v prípade zvýšeného tlaku alebo hypertenzie oznámia túto skutočnosť lekárovi prvého kontaktu a poučia klientov o správnej životospráve, 
-	v rámci spolupráce s lekármi prvého kontaktu navštevujú osoby s liečenou hypertenziou, chorobami srdca, pohybového ústrojenstva a pod., ktoré sa nedostavujú na pravidelné kontroly. Po intervenčnom pôsobení KPZV sa zvýšil počet kontrolných návštev pacientov u lekárov, avšak kontinuálne pôsobenie na problémové rodiny je v tejto oblasti nevyhnutné,
-	taktiež v prípade nutnosti doprevádzajú dlhodobo chorých pacientov pri návšteve lekára vo svojej obci za účelom predpísania liekov a absolvovania potrebných vyšetrení. 
KPZV spolupracujú s materskými a základnými školami, starostami, terénnymi sociálnymi pracovníkmi, asistentmi učiteľa, poskytovateľmi zdravotnej starostlivosti (lekári prvého kontaktu pre deti a dospelých) a mimovládnymi organizáciami pôsobiacimi na lokálnej úrovni.
	Napriek mnohým problémom, ktoré súvisia s výkonom práce v rómskych komunitách, je možné konštatovať, že sa doposiaľ  podarilo: 
-	vytvoriť vzťahy vzájomnej dôvery a rešpektu medzi KPZV a komunitami, v ktorých pôsobia;
-	zapojiť obyvateľov týchto komunít do mnohých intervenčných aktivít a zvýšiť tak záujem o ich zdravie a faktory, ktoré ho zásadným spôsobom ovplyvňujú; 
-	vyhľadať proaktívnych miestnych obyvateľov, prostredníctvom ktorých je možné ľahšie sprostredkovať informácie a zapojiť ďalších členov komunít; 
-	nadviazať spoluprácu predovšetkým na miestnej úrovni so zainteresovanými partnermi;
-	zabezpečiť lepší prístup dotknutej populácie k poskytovateľom zdravotnej starostlivosti ( prostredníctvom pomoci pri vybavovaní preukazov poistenca);
-	vyhľadať rodiny s deťmi zaradenými do očkovacieho programu (presťahované, premiestnené rodiny), resp. intervencia v rodinách, ktoré o očkovanie nejavia záujem, čo malo pozitívny dopad na zvýšenie zaočkovanosti v niektorých osadách;
-	v menšej miere sa podarilo zlepšiť starostlivosti matiek o novorodencov a malé deti a pôsobenie v oblasti zlepšovania osobnej hygieny a hygieny bývania, čo sú však dlhodobé procesy a vyžadujú kontinuálne a intenzívne niekoľkoročné pôsobenie.
	Program sa dá hodnotiť pozitívne predovšetkým z dôvodu sústavného pôsobenia KPZV na zvyšovanie zdravotného uvedomenia obyvateľov segregovaných a separovaných rómskych osídlení. Každá informácia a pomoc pre túto znevýhodnenú skupinu v oblasti zdravia je stále potrebná. Program je tiež prínosom pri odhaľovaní a riešení niektorých zdravotných problémov cieľovej skupiny. Zvýšila sa tiež informovanosť o základnej zdravotnej starostlivosti a službách a zlepšila sa disciplína zo strany obyvateľov segregovaných a separovaných rómskych osídlení. v zdravotníckych zariadeniach. Tiež treba skonštatovať, že od činnosti tridsiatich KPZV nemožno očakávať výrazné zmeny v úrovni zdravotného uvedomenia a už vôbec nie registrovať zlepšenie zdravotného stavu. Je nutné si uvedomiť, že zvyšovanie zdravotného uvedomenia a následné zlepšenie zdravotného stavu obyvateľov segregovaných a separovaných rómskych osídlení je dlhodobou záležitosťou, ktorá nezáleží len na rezorte zdravotníctva, ale aj na vytváraní priaznivejších podmienok na bývanie, vytváraním pracovných príležitostí a zvyšovaním vzdelanostnej úrovne obyvateľov segregovaných a separovaných rómskych osídlení.
Zároveň obyvatelia segregovaných a separovaných romských osídlení nemôžu byť pri riešení svojej životnej a zdravotno-hygienickej situácie len objektom pôsobenia, musia sami spolupracovať a snažiť sa o zmenu. Z tohto dôvodu je hlavnou úlohou KPZV v rámci terénnej práce s komunitou podporovať väčšiu zainteresovanosť cieľovej skupiny za starostlivosť o svoje zdravie a to  vyhľadávaním a orientáciou aktivít na prirodzených lídrov vnútri komunity. Prirodzení lídri by mali byť schopní spolu s komunitou identifikovať aktuálne problémy, ktoré majú negatívny vplyv na zdravie členov komunity a hľadať a realizovať spolu s komunitou potrebné opatrenia na ich elimináciu. Zároveň výraznejšia zmena v zdravotnom stave a životnom štýle cieľovej skupiny si vyžaduje dlhotrvajúce, sústavné a systematické zdravotno-výchovné pôsobenie. 

Návštevnosť poradenských centier ochrany a podpory zdravia pri RÚVZ v SR 
v rokoch 2006 - 2009
   
       Graf č. 1 Návštevnosť poradenských centier ochrany a podpory zdravia pri RÚVZ v SR 
                      v rokoch 2006 - 2009

Zdroj: ÚVZ SR

Spotreba niektorých druhov potravín na jedného obyvateľa za rok je znázornená v tabuľke č.1, spolu s odporúčanými ročnými dávkami potravín na obyvateľa za rok.

Tabuľka č. 1 -  Spotreba niektorých druhov potravín na obyvateľa/rok za roky 2004 – 2008

Druh potravín	
jednotky	
2004	
2005	
2006	
2007	
2008	Odporúčané ročné
dávky na obyvateľa*	
mäso spolu
z toho	kg	60,1	61,6	61,1	59,0	58,1	  57,3	
mäso bravčové	kg	31,9	32,9	32,2	32,2	32,3	  22,2	
mäso hovädzie	kg	6,2	6,2	5,3	5,3	4,9	+teľacie  17,4	
hydina	kg	20,4	21,1	22,3	19,9	19,3	  15,0	
ryby	kg	4,4	4,4	5,1	4,7	4,8	   6,0	
mlieko a mliečne
výrobky spolu	kg	153,3	154,6	152,4	153,4	151,7	             220,0	
zemiaky	kg	64,2	60,3	58,6	58,7	55,8	  80,6	
strukoviny	kg	1,6	1,6	1,6	1,6	1,7	   2,6	
tuky a oleje spolu	kg	20,9	21,5	20,9	19,5	20,4	 22,0	
cukor	kg	30,2	34,0	31,9	29,8	34,6	 30,9	
ovocie a
ovocné výrobky	kg	49,7	52,6	54,0	60,3	62,8	96,7	
zelenina a
zeleninové výrob.	kg	89,9	86,7	88,0	88,4	100,7	127,9	
*model odporúčaných dávok potravín na obyvateľa SR nadobudol platnosť1.1.2000 
Zdroj údajov: Štatistická ročenka SR 2009  (ŠÚ)

Program „Školské mlieko“:
	Mlieko alebo mliečne výrobky sú podávané v školách počas prestávok alebo obedu alebo si ich žiaci môžu kúpiť z automatu, ktorý je umiestnený v škole. Maximálna denná dávka na žiaka je 0,25 l mlieka alebo mliečneho výrobku. Podmienky poskytovania mliečnych výrobkov deťom a žiakom a poskytovania podpory sú uvedené v nariadení vlády SR č. 339/2008 Z. z. o poskytovaní pomoci na podporu spotreby mlieka a mliečnych výrobkov pre deti v MŠ, pre žiakov na ZŠ a pre žiakov na SŠ v znení nariadenia vlády SR  č. 342/2009 Z. z. 
	Zabezpečovať mliečne výrobky pre deti môže škola, zriaďovateľ školy alebo fyzická osoba alebo právnická osoba (napríklad mliekareň), ktorá v zastúpení jednej alebo viacerých škôl alebo jedného alebo viacerých zriaďovateľov školy zabezpečuje pre žiakov mliečne výrobky. Ten, kto zabezpečuje výrobky pre deti si môže požiadať o finančné prostriedky na Pôdohospodárskej platobnej agentúre. Táto agentúra celý program administruje, bližšie informácie sú uverejnené na ich stránke http://www.apa.sk/index.php?navID=74
	Svetový deň školského mlieka sa traduje od roku 2000 a odvtedy si ho pripomíname každý rok, a to poslednú septembrovú stredu. V rokoch 2008 a 2009 počas Svetového dňa školského mlieka sa žiaci základných škôl stretli aj s ministrom pôdohospodárstva, ktorý zdôraznil, že mlieko je zdravé a nevyhnutné pre deti. Prítomní školáci pri tejto príležitosti spievali, tancovali a zmerali sily v rôznych športových súťažiach a za odmenu dostali mliečne výrobky a ovocie. V októbri 2008 pripravilo MP SR súťaž o najkrajší plagát v rámci propagácie školského mlieka. Do súťaže bolo zaslaných až 88 plagátov. V tomto roku prebiehala súťaž o logo programu „Školské mlieko“. Do súťaže sa zapojilo vyše 400 žiakov základných a stredných škôl. Cena pre víťaza bude výlet na poľnohospodársku farmu, aby víťaz a jeho spolužiaci mohli prežiť skutočný deň života na farme.

Program ozdravenia výživy obyvateľov Slovenskej republiky
Odbor hygieny výživy, bezpečnosti potravín a kozmetických výrobkov ÚVZ SR v spolupráci s Poradňami zdravia zriadenými pri jednotlivých RÚVZ v SR sa aj počas rokov 2006 až 2010 zapojil do realizácie „Programu ozdravenia výživy obyvateľov SR“ za účelom znížiť negatívne vplyvy životného štýlu a najmä rizikových faktorov výživy.
Program bol prijatý dňa 13. 10. 1999 uznesením vlády SR č. 894     a následne bol dňa 17. 12. 2008 aktualizovaný uznesením vlády SR č. 940.
Najvýznamnejším dôvodom pre prípravu, aplikáciu a prijatie tohto programu bola skutočnosť, že existuje dlhodobá energetická nadmernosť vo výžive a jej nevyváženosť v zastúpení živín a ochranných faktorov u nášho obyvateľstva, ktorá vytvára rizikové podmienky z hľadiska výskytu chorôb neinfekčnej povahy, najmä kardiovaskulárnych a onkologických chorôb, obezity a cukrovky.
Dôvodom aktualizácie Programu ozdravenia výživy obyvateľov Slovenskej republiky je aj prijatie viacerých významných dokumentov v oblasti výživy na úrovni WHO a Európskej komisie, ktoré obsahujú upravenú stratégiu, priority a ciele. Ako príčinná súvislosť u európskeho obyvateľstva sú uvádzané napríklad:
-	demografický posun smerom k starším vekovým skupinám,
-	rozvoj epidémie obezity,
-	pretrvávajúci nepriaznivý zdravotný stav, najmä pokiaľ ide o vysoký výskyt kardiovaskulárnych chorôb, onkologických chorôb a cukrovky,
-	nové vedecké poznatky v oblasti výživy,
-	nové priority v oblasti vedy a výskumu vo výžive,
-	nová legislatíva Európskej únie v oblasti potravín a výživy.
Cestu k zlepšeniu súčasného nepriaznivého spôsobu stravovania obyvateľov Slovenskej republiky je potrebné vidieť najmä v informovanosti obyvateľstva, v ponuke vhodných potravín a predovšetkým v aktívnom prístupe spotrebiteľov k zmene stravovacích návykov. Vzhľadom na to, že dosiahnutie pozitívnych zmien v stravovacích návykoch a vo výživovom stave a v nadväznosti aj na zdravotný stav obyvateľstva je dlhodobý proces, vyhodnotenie plnenia aktualizácie Programu ozdravenia výživy obyvateľov SR bude v roku 2015. Uvedený termín je súčasne v súlade s významným cieľom Európskej charty boja proti obezite - zvrátiť trend obezity do roku 2015.
Sledovanie výživového stavu vybraných vekových skupín dospelej populácie obyvateľov Slovenskej republiky
Súčasťou plnenia cieľov „Programu ozdravenia výživy obyvateľov Slovenskej republiky“ sa v rokov 2006 až 2010 realizoval aj celoslovenský projekt: „Sledovanie výživového stavu vybraných vekových skupín dospelej populácie obyvateľov Slovenskej republiky“. V rámci uvedeného projektu sa sleduje výživový stav cieľových skupín obyvateľstva: 2 vekové kategórie mužov a žien vo veku 19 – 34 rokov a 35 – 59 rokov a následne sa porovnáva s Odporúčanými výživovými dávkami (OVD SR) pre priemerného obyvateľa Slovenskej republiky (Vestník MZ SR čiastka 7 – 8/1997, číslo SOZO – 1586/1997-08 zo dňa 3. marca 1997).

CIEĽ PROJEKTU:
Postupne v rámci primárnej prevencie intervenciou prostredníctvom poradní zdravia regionálnych úradov verejného zdravotníctva rozvíjať:
•	Propagovať ciele a smery Programu ozdravenia výživy
•	Informovať obyvateľstvo o zásadách správnej výživy
•	Rozvíjať zdravotno – výchovné aktivity pre cieľové skupiny obyvateľov zamerané na zdravú výživu
•	Zdôrazňovať vzťah výživy k civilizačným ochoreniam
•	Poskytovať zdravotno – výchovné materiály
•	Propagovať nové potravinárske výrobky „Zdravá výživa pre zdravé srdce“

METODIKA PRÁCE: Úloha bola rozdelená do 3 častí:
I. časť:
Sledovanie výživového stavu vybraných vekových skupín dospelej populácie SR
Výber cieľovej skupiny – 2 vekové kategórie mužov a žien pre stredne ťažkú prácu v zmysle OVD SR 
Do kategórie stredne ťažká práca odporúčame zaradiť tieto profesie:
–	pracovníci potravinárskych výrobní (cukrárenských, lahôdkárenských, pekárenských, výrobní zmrzlín),
–	pracovníci kuchýň v ZSS.
	Každý klient obdržal 1- dňový jedálny lístok, pre zhodnotenie bolo použité počítačové spracovanie v programe ALIMENTA – nadstavbová verzia, ktorý poskytol údaje o energetickom príjme, príjme  základných živín – T, S, B, vitamínov, minerálií, hrubej vlákniny, cholesterolu zo stravy, NaCl, príjmu tekutín v porovnaní s OVD SR v súbore 2 863 klientov, rok 2006, 2 863 klientov, rok 2007, 2 580 klientov, rok 2008 a 2 880 klientov, rok 2009 v 2 vekových kategóriách a porovnanie zistených ukazovateľov s priemerom SR.

Dotazník o životospráve
	A/ spotreba potravín a pokrmov – stravovacie zvyklosti
	B/ pohybová aktivita a vplyv stresu na organizmus
Dotazník poskytol informácie o stravovacích zvyklostiach, o spotrebe pokrmov, pohybovej aktivite v zime a v lete a vplyve stresu na organizmus.

II. časť:  
Klinicko – somatický dotazník 
-	poskytol informácie o: hmotnosti, výške, BMI, WHR, Tks, Tkd
III. časť:
Záznamový list pre biochemické vyšetrenie	
Táto časť sa bola plnená v poradniach zdravia, pričom každému klientovi bola odobratá kapilárna krv na stanovenie lipoproteínového metabolizmu (Cchol, TGL, HDL, LDL, Glyk., AI). 
Vyšetrenie bolo uskutočnené na prístroji REFLOTRON. Analýza výsledkov, tabuľky, grafy boli spracované v programe Microsoft Excel. Výsledky boli vyhodnotené podľa kritérií programu CINDI.

Výsledky za rok 2006, spotreba výživových faktorov - Slovensko	
	Porovnáva sa spotreba energetického príjmu, B, T, S, vitamínu C, hrubej vlákniny, NaCl, spotrebe cholesterolu v strave a príjmu tekutín v porovnaní s OVD SR pre stredne ťažko pracujúcich mužov a žien, ich % plnenia, prekročenia alebo ich nenaplnenia.
Rozdiel v stravovaní medzi obidvoma vekovými kategóriami je zanedbateľný. Energetický príjem nebol naplnený u oboch vekových skupín. Vysoko bol prekročený príjem bielkovín, tukov a soli, pričom rozdiely boli zanedbateľné. Príjem sacharidov a hrubej vlákniny nebol naplnený u oboch skupín. Príjem vitamínu C vysoko prekročený u mladších mužov, príjem tekutín  bol prekročený u obidvoch skupín. Príjem cholesterolu zo stravy bol mierne prekročený u mladších mužov, u starších sa blíži sa k OVD.
	Rozdiely v stravovaní medzi mužmi a ženami sme zaznamenali vo zvýšenom príjme bielkovín u všetkých vekových skupín, výrazne vyššie u mladších a starších mužov, vysoký príjem tukov a soli u mužov (prekročené cca o 50 %). Zanedbateľné rozdiely sú v príjme sacharidov, vitamínu C – pričom vyšší príjem je u mladších žien a mužov. Vyšší príjem bol zaznamenaný v spotrebe tekutín a cholesterolu zo stravy u mužov oproti ženám.

Klinicko – somatický dotazník  
	U starších žien oproti mladším ženám sme zaznamenali nárast nadváhy a obezity, čo koreluje aj s vyšším príjmom živočíšnych tukov a bielkovín vo výživových faktoroch. Nárast nadváhy a obezity je v priamej korelácii s vyšším % hladín zvýšeného a vysokého cholesterolu u starších žien. Zvýšený cholesterol predstavuje u starších žien až dvojnásobok, vysoký cholesterol až 5 násobok. V hodnotách HDL sme zaznamenali len nepatrné rozdiely. Atherogénny index >4 má o 10,6 % viac starších žien ako mladších. % zvýšených hodnôt TG, LDL, Glyk. boli zaznamenané u starších žien.  
	U starších mužov sme zaznamenali vysoký nárast nadváhy a obezity, vysoké % WHR, Tks a Tkd oproti mladším mužom. Ďalej sme zaznamenali výrazne vyššie hodnoty hraničného a vysokého celkového cholesterolu, mierne rozdiely boli zaznamenané v hodnotách HDL, AI, pričom v obidvoch skupinách sú hodnoty nepriaznivé.
	U starších mužov sme zaznamenali vyššie % vysokých hladín TG, LDL, Cchol, Glyk.
Vyššie hodnoty nadváhy sú zaznamenané u mladších mužov (233) oproti mladším ženám (147), pričom % obezity je rovnaké – mladšie ženy 74, mladší muži 71. Ďalej sme zaznamenali vyššie hodnoty nadváhy u starších mužov oproti starším ženám, pričom boli zistené vyššie hodnoty obezity u starších žien (154) oproti straším mužom (137).
     	Hodnoty nadváhy a obezity u oboch pohlaví sú v priamej korelácii s vyššími hodnotami v nutričnej spotrebe bielkovín a tukov, čo má priamy dopad ah na vyššie hodnoty lipoproteínového metabolizmu (vyššie hodnoty Cchol, TG, AI).

Výsledky za rok 2007, spotreba výživových faktorov - Slovensko	
	Porovnáva sa spotreba energetického príjmu, B, T, S, vitamínu C, hrubej vlákniny, NaCl, spotrebe cholesterolu v strave a príjmu tekutín v porovnaní s OVD SR pre stredne ťažko pracujúcich mužov a žien, ich % plnenia, prekročenia alebo ich nenaplnenia.
Rozdiel v stravovaní medzi obidvoma vekovými kategóriami je zanedbateľný. Energetický príjem nebol naplnený u oboch vekových skupín. Vysoko bol prekročený príjem bielkovín, tukov a soli, pričom rozdiely boli zanedbateľné. Príjem sacharidov a hrubej vlákniny nebol naplnený u oboch skupín. Príjem vitamínu C vysoko prekročený u mladších mužov, príjem tekutín  bol prekročený u obidvoch skupín. Príjem cholesterolu zo stravy bol mierne prekročený u mladších mužov, u starších sa blíži sa k OVD.
	Rozdiely v stravovaní medzi mužmi a ženami sme zaznamenali vo zvýšenom príjme bielkovín u všetkých vekových skupín, výrazne vyššie u mladších a starších mužov, vysoký príjem tukov a soli u mužov (prekročené cca o 50 %). Zanedbateľné rozdiely sú v príjme sacharidov, vitamínu C – pričom vyšší príjem je u mladších žien a mužov. Vyšší príjem bol zaznamenaný v spotrebe tekutín a cholesterolu zo stravy u mužov oproti ženám.

Klinicko – somatický dotazník  
	U starších žien oproti mladším ženám sme zaznamenali nárast nadváhy a obezity, čo koreluje aj s vyšším príjmom živočíšnych tukov a bielkovín vo výživových faktoroch Nárast nadváhy a obezity je v priamej korelácii s vyšším % hladín zvýšeného a vysokého cholesterolu u starších žien. Zvýšený cholesterol predstavuje u starších žien až dvojnásobok, vysoký cholesterol až 3 násobok. V hodnotách HDL sme zaznamenali len nepatrné rozdiely. Atherogénny index >4 má 13,7 % mladších žien a 18,2 % starších žien. U hodnôt TG, LDL a Glyk. sme zaznamenali zvýšené % v neprospech starších žien. 
  	U starších mužov sme zaznamenali vysoký nárast nadváhy a obezity, vysoké % WHR, Tks a Tkd oproti mladším mužom. Ďalej sme zaznamenali výrazne vyššie hodnoty hraničného a vysokého celkového cholesterolu, výrazné rozdiely v AI >4 u starších mužov, mierne rozdiely boli zaznamenané v hodnotách HDL v neprospech starších mužov. U starších mužov sme zaznamenali vyššie % vysokých hladín TG, LDL, Glyk, Cchol.
     	Vyššie hodnoty nadváhy sme zaznamenali u mladších mužov (36,1 %) oproti mladším ženám (21,2 %), percento obezity je 9,9 % u mladších žien a 11,5 % u mladších mužov. Ďalej sme zaznamenali vyššie % nadváhy u starších mužov (50 %) oproti starším ženám (37,4 %), pričom boli zistené mierne % rozdiely obezity v neprospech starších žien (24,2 %) oproti straším mužom (22,8 %).
    	 Hodnoty nadváhy a obezity u oboch pohlaví sú v priamej korelácii s vyššími hodnotami v nutričnej spotrebe bielkovín a tukov, čo má priamy dopad aj na vyššie hodnoty lipoproteínového metabolizmu (Cchol, TG, AI). V hodnotách celkové cholesterolu >6,0 sme zaznamenali výraznejšie % rozdiely vo všetkých vekových kategóriách.

Výsledky za rok 2008, spotreba výživových faktorov - Slovensko	
	Porovnáva sa spotreba energetického príjmu, B, T, S, vitamínu C, hrubej vlákniny, NaCl, spotrebe cholesterolu v strave a príjmu tekutín v porovnaní s OVD SR pre stredne ťažko pracujúcich mužov a žien, ich % plnenia, prekročenia alebo ich nenaplnenia.
	Rozdiel v stravovaní mladšej a staršej vekovej kategórie žien je zanedbateľný, bez výraznejších  rozdielov. Energetický príjem neprekročil OVD ani u jednej vekovej skupiny, rozdiel je zanedbateľný (o 4 % u starších žien). Bielkoviny boli prekročené o 23 a 32 % u obidvoch skupín, tuky mierne prekročené u starších žien, sacharidy nenaplnili OVD, vitamín C prekročený u obidvoch vekových skupín  (o 12 % a 19 %), staršie ženy prekročili príjem NaCl o 15 % viac ako mladšie ženy, rozdiel v príjme hrubej vlákniny a cholesterolu je zanedbateľný.
	Rozdiel v stravovaní medzi obidvoma vekovými skupinami mužov je zanedbateľný. Energetický príjem nebol naplnený, prekročené bielkoviny a tuky, NaCl s miernym až zanedbateľným rozdielom. Sacharidy, hrubá vláknina neboli naplnené ani u jednej vekovej skupiny, príjem NaCl vysoko prekročený u oboch vekových skupín.
	Rozdiely v stravovaní medzi mužmi a ženami sme zaznamenali vo zvýšenom príjme bielkovín u všetkých vekových skupín, výraznejšie u starších žien a starších mužov, vysoký príjem tukov u starších a mladších mužov, vysoko prekročený príjem soli u starších žien, mladších a starších mužov. Sacharidy, hrubá vláknina a cholesterol neboli prekročené ani u jednej vekovej skupiny.
 
Klinicko – somatický dotazník  
	U starších žien oproti mladším ženám sme zaznamenali nárast nadváhy a obezity, čo koreluje aj s vyšším príjmom živočíšnych tukov a bielkovín vo výživových faktoroch. Nárast nadváhy a obezity je v priamej korelácii s vyšším % hladín zvýšeného a vysokého cholesterolu u starších žien. Zvýšený cholesterol predstavuje u starších žien až dvojnásobok, vysoký cholesterol až 3 násobok. V hodnotách HDL sme zaznamenali len nepatrné rozdiely. Atherogénny index >4 má 17,7 % mladších žien a 27,5 % starších žien. U hodnôt TG, LDL a Glyk. sme zaznamenali zvýšené % v neprospech starších žien.  
 	U starších mužov sme zaznamenali vyšší nárast nadváhy a obezity, približne o 10 % oproti mladším mužom. Ďalej sme zaznamenali vyššie % WHR, Tks., Tkd.  výrazne vyššie hodnoty hraničného a vysokého celkového cholesterolu, AI >4 u starších mužov, mierne rozdiely sme zaznamenali medzi mladšími a staršími mužmi v hodnotách HDL v neprospech starších mužov. U starších mužov sme zaznamenali vyššie % hladín TG, LDL, Glyk. Vyššie hodnoty nadváhy sme zaznamenali u mladších mužov (40,6 %) oproti mladším ženám (21,3 %), percento obezity je u mladších žien 9,8 %, u mladších mužov 12,8 %. Ďalej sme zaznamenali vyššie % nadváhy u starších mužov (50,8 %) oproti starším ženám (39,6 %), pričom boli zistené mierne % rozdiely obezity v neprospech starších žien (23,2 %) oproti straším mužom (21,8 %).
    	 Hodnoty nadváhy a obezity u oboch pohlaví sú v priamej korelácii s vyššími hodnotami v nutričnej spotrebe bielkovín a tukov, čo má dopad aj na vyššie hodnoty lipoproteínového metabolizmu (vyššej hladiny Cchol AI, TG). V hodnotách celkového cholesterolu >6,0 sme zaznamenali výraznejšie rozdiely u starších žien (137 %) a starších mužov (13,8 %), oproti mladším ženám (4,6 %) a mladším mužom (6,8 %).

Výsledky za rok 2009, spotreba výživových faktorov - Slovensko	
	Porovnáva sa spotreba energetického príjmu, B, T, S, vitamínu C, hrubej vlákniny, NaCl, spotrebe cholesterolu v strave a príjmu tekutín v porovnaní s OVD SR pre stredne ťažko pracujúcich mužov a žien, ich % plnenia, prekročenia alebo ich nenaplnenia.
	Rozdiel v stravovaní mladšej a staršej vekovej kategórie žien je zanedbateľný, bez výraznejších  rozdielov. Energetický príjem nebol prekročený OVD ani v jednej vekovej kategórie, rozdiel je zanedbateľný. Bielkoviny boli vyššie u starších žien o 10,40 %, tuky o 6,19 %, sacharidy o 4,48 % - nenaplnili OVD, vitamín C o 7,74 %, NaCl o 3,10 %. Príjem tekutín u starších žien a cholesterol zo stravy ani u jednej vekovej kategórie nebol naplnený.
	Rozdiel v stravovaní medzi obidvoma vekovými kategóriami mužov je zanedbateľný. Energetický príjem nebol naplnený na OVD. Prekročené boli bielkoviny u obidvoch vekových kategórii o 3,89 %, u mladších mužov tuky a sacharidy mierne prekročené, bez významného rozdielu medzi jednotlivými kategóriami, vitamín C mierne prekročený u oboch vekových kategórii, príjem tekutín mierne prekračoval OVD, hrubá vláknina nenaplnená u oboch vekových kategórii, NaCl prekročený o oboch vekových kategórii, cholesterol zo stravy takmer naplnil OVD u oboch vekových kategórii.

Klinicko – somatický dotazník  
U starších žien sme zaznamenali nárast nadváhy oproti mladším ženám cca o 20 % a nárast obezity cca o 10 %. Ďalej sme zaznamenali vyššie percento WHR cca o 20 %, vyššie hodnoty Tks, Tkd, vyššie hodnoty hraničného cholesterolu cca o 16 %  a vysokého cholesterolu cca o 6 %, AI cca o 10 %. Zanedbateľné rozdiely sme zaznamenali medzi mladšími a staršími ženami v hodnotách HDL. V hodnotách TG sme zaznamenali vyššie hodnoty cca o 2 %, v hodnotách Glyk. cca o 7 % u starších žien. 
	U starších mužov sme zaznamenali vyšší nárast nadváhy o cca 10 %, obezity o 13 % oproti mladším mužom. Polovica mladších mužov z celkového počtu vyšetrovaných má nadváhu (40 %) a 10 % je obéznych, u starších mužov má 30 % mužov nadváhu a 15 % je obéznych z celkového počtu vyšetrovaných. Ďalej sme zaznamenali vyššie percento WHR cca o 30 %, vyššie hodnoty Tks a Tkd, ale výrazne vyššie hodnoty hraničného a celkového cholesterolu u starších mužov. Hodnoty AI sú cca o 10 % vyššie u starších mužov. Zanedbateľné rozdiely sme zaznamenali v hodnotách HDL. U starších mužov sme zaznamenali len mierny rozdiel v hodnotách TG a LDL medzi obidvoma  vekovými kategóriami. U starších mužov sme zaznamenali vyššie hodnoty Glyk. cca o 8 % oproti mladším mužom.
Vyššie hodnoty nadváhy sme zaznamenali u mladších mužov (40,5 %) oproti mladším ženám (19,1%), ale percento obezity cca 10 %  je rovnaké u mladších žien a mladších mužov. Ďalej sme zaznamenali vyššie percento nadváhy cca o 10 % u starších mužov oproti starším ženám. Percento obezity  cca 23 % je opäť rovnaké u starších mužov a starších žien.
Hodnoty nadváhy a obezity u oboch pohlaví sú v priamej korelácii s vyššími hodnotami v nutričnej spotrebe tukov a živočíšnych bielkovín, čo má dopad aj na vyššie hodnoty lipoproteínového metabolizmu (vyššie hladiny Cchol, AI). V hodnotách Cchol >6,0 sme zaznamenali vysoké hodnoty u starších mužov (14,8 %) oproti mladším mužom (10,3 %), u starších žien (10,1 %) oproti mladším ženám (3,9 %).

Záver projektu za roky 2006 – 2009:
	Z výsledkov štúdie vyplýva, že stravovanie obyvateľstva (stredne ťažko pracujúci) sa rozvíja naďalej v intenciách vysokej spotreby živočíšnych tukov a bielkovín. Nesprávne stravovanie má priamy dopad na zvýšenie hodnôt nadváhy a obezity a vyšších hladín lipoproteínového metabolizmu. Najmenej pozitívne hodnoty boli zaznamenané vo vekovej kategórií starších mužov, starších žien a mladších mužov. Štúdia poukázala aj na stravovacie zvyklosti a zvláštnosti stravovania v jednotlivých krajoch, ale najmä na rozdiely medzi južnými a severnými krajmi (sezónnosť, úrodnosť oblastí, ekonomická situácia, pestovanie ovocia a zeleniny, chov domácich zvierat – ošípané, husi, kačice a pod.).